text: ছারছীনা দারুসসুন্নাত কামিল মাদ্রাসা বাংলাদেশের বরিশাল বিভাগের পিরোজপুর জেলার নেছারাবাদ উপজেলার ছারছীনা গ্রামে অবস্থিত একটি সরকারি আলিয়া মাদরাসা। ১৫ জানুয়ারি, ১৯১৫ সালে এই মাদ্রাসাটি প্রতিষ্ঠিত হয়। এটি বাংলাদেশের প্রথম স্বীকৃত কামিল (টাইটেল) মাদ্রাসা।
  
  ইতিহাস 
  ছারছীনা দারুসসুন্নাত কামিল মাদ্রাসা ১৫ জানুয়ারি, ১৯১৫ সালে প্রতিষ্ঠিত হয়। ছারছীনা দরবারের প্রতিষ্ঠাতা ও পীর আল্লামা নেছার উদ্দীন আহমেদ এটি প্রতিষ্ঠা করেন। ১৯২৭ সালে মাদ্রাসাটি সরকারি অনুমোদন লাভ করে। ১৯২২ সালে আলিম, ১৯৩১ সালে ফাজিল ও ১৯৪২ সালে কামিল শ্রেণির জন্য সরকারি অনুমোদন পায়। ১৯৫২ সালে মাদ্রাসা পরিচালনার দায়িত্বভার ছারছীনার মরহুম পীর মাওলানা আবু জাফর সালেহ গ্রহণ করলে তার চেষ্টায় ১৯৬১ সালে দারুল হাদিস ভবন, ১৯৬৬ সালে লাইব্রেরি, ১৯৭৪ সালে রেস্ট হাউজ, চার তলা একাডেমিক ভবন, ১৯৭৪ সালে মসজিদ, ১৯৫৬ সালে দ্বিতল প্রশাসনিক ভবন এবং ১৯৬১ সালে ছাত্রাবাস নির্মিত হয়।
  
  ক্যাম্পাস 
  বর্তমান ছারছীনা দারুসসুন্নাত কামিল মাদ্রাসার ক্যাম্পাস ২০.০০ একর জমির ওপরে প্রতিষ্ঠিত। তিন হাজার বিঘা আবাদি জমি মাদ্রাসার অধীনে রয়েছে। অর্ধকোটি টাকারও বেশি বার্ষিক আয় মাদ্রাসাটির। শিক্ষার্থীদের আবাসনের ছাত্রাবাস রয়েছে ৭টি। বিনামূল্যে ছাত্রাবাসে ১৫০০ ছাত্রের থাকা ও খাওয়ার ব্যবস্থা রয়েছে। শিক্ষক সংখ্যা ৪৭ ও কর্মচারীর সংখ্যা বিশ জন।
  
  বিখ্যাত ছাত্র 
  
   শায়েখ আল্লামা নুরুল ইসলাম ফারুকী
   কবি রুহুল আমিন খান
   আল্লামা ড.কাফিলুদ্দীন সরকার সালেহী
   আল্লামা ওসমান গনী সালেহী
   দার্শনিক আল্লামা আযীযুর রহমান কায়েদ 
   দেলাওয়ার হোসাইন সাঈদী
  প্রিন্সিপাল আ খ ম আবু বক্কর সিদ্দিক
  শাইখুল হাদিস হাদিস আব্দুল লতিফ শেখ
  প্রফেসর মাওলানা শহিদুল্লাহ
  ব্যারিস্টার মোঃ সিদ্দিকুর রহমান
  খতিব মাওলানা মোঃ সাইফুল কাবির
  
  আরও দেখুন 
  
   সরকারি মাদ্রাসা-ই-আলিয়া, ঢাকা
   সিলেট সরকারী আলিয়া মাদ্রাসা
  
  তথ্যসূত্র
  
  বহিঃসংযোগ 
  
   বাংলাপিডিয়ায় –ছারছিনা দারুসসুন্নাত কামিল মাদ্রাসা
  
  বিষয়শ্রেণী:পিরোজপুর জেলার শিক্ষা প্রতিষ্ঠান
  বিষয়শ্রেণী:১৯১৫-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:বাংলাদেশের আলিয়া মাদ্রাসা
title: ছারছিনা দারুসসুন্নাত কামিল মাদ্রাসা